તમારી પાસે ક્રોધ હોય તો કોઈ દુશ્મનની જરૂર નથી અને તમારી પાસે પ્રેમ છે તો કોઈ દોસ્તની જરૂર નથી. અર્થાત પ્રેમ તમને આપોઆપ દોસ્ત બનાવી જ આપે છે. શિષ્યમાં પણ પાત્રતા અને પ્રેમ હોવા જોઈએ. સાધક બાધક ન હોવો જોઈએ. લોકોને રાજી કરવા કદી મસ્તીને ન ગુમાવવી. નીચું જોઈને ચાલીએ તો કહે કે કોઈ સામે જોતા પણ નથી, ઉપર જોઈને ચાલીએ તો કહે અભિમાની થઈ ગયા છે. ચારે બાજુ જોઈએ તો કહે કે આંખનું ઠેકાણું નથી. આંખ બંધ રાખો તો કહે ધ્યાનનું નાટક કરે છે. અને કંટાળીને આંખો ફોડી નાખો તો કહેશે કરેલા કરમના બદલા દેવા રે પડે છે. કુછ તો લોગ કહેંગે... ઈગ્નોરાય નમ:... ગુરુપૂર્ણિમાના પાવન પ્રસંગે સંત, હનુમંત અને ભગવંતનો ત્રિવેણી સંગમ પ્રાપ્ત થાય અને સાધનાના પથ સફળ થાય એવી તલગાજરડી વ્યાસપીઠની પ્રાર્થના (શીર્ષક પંક્તિ : હરિશ્ર્ચંદ્ર જોશી)